Londono Sitis, 2020 m. spalio pab.

| Londono Centras*City of London* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Jungtinės Karalystės vėliava Jungtinė Karalystė |
| **Šalis** | Anglija Anglija |
|  |
| **Gyventojų** (2011) | 7 375 |
| **Plotas** | 2,9 km² |
| **Tankumas** (2011) | 2 543 žm./km² |
|  |
| **Tinklalapis** | www.cityoflondon.gov.uk |
|  **Vikiteka** | Londono CentrasVikiteka |

**Londono Centras** (angl. *City of London*) – istorinis Londono centras, vienas didžiausių komercinių bei finansinių centrų pasaulyje, Londono miesto (Jungtinė Karalystė) viena pagrindinių dalių, tarptautinis finansų centras. Dažnai vadinamas kvadratine mylia (angl. *Square Mile*), nes maždaug toks jo plotas (2,5 km²). Jame veikia daugybės finansų ir teisės paslaugas teikiančių įmonių biurai. Kiekvieną dieną jame dirba 340 000 žmonių, dauguma – bankuose. Vidutinis Londono centro bankininkystės darbuotojo atlyginimas – beveik 50 000 svarų per metus. Dėl didelio verslo įmonių susitelkimo neoficialiu centro devizu laikomas posakis „Centro verslas yra verslas" (angl. *The City's business is business*).
Londono centre būstines turi: Londono birža, Anglijos bankas, daugiau kaip 500 kitų bankų, draudimo įmonių ir investicinių fondų. Kadangi Londono geografinė padėtis bei laiko juosta patraukli tiek Tolimųjų Rytų, tiek Amerikos transakcijoms atlikti Centre atliekamų sandorių bei operacijų vertė yra nuosekliai didesnė nei Niujorko (JAV) finansinio sektoriaus apyvarta. Londonui taip pat tenka ir 41 % Europos Sąjungos finansų sektoriaus paslaugų.

Simboliai
---------

Pagrindiniame plane aukščiausias Londono centro pastatas Leadenhall Building, neoficialiai žinomas kaip „sūrio tarka" – 225 m, priekyje Lloyd's Building viršutinė dalis, kairėje 202 m aukščio Heron Tower bei dešinėje 30 St Mary Axe arba neoficialiai vadinamas „agurku" – 180 m aukščio pastatas
Senasis finansinio Londono centro simbolis ilgą laiką buvo didžiausios pasaulyje draudimo bendrovės „Lloyd’s" dangoraižis (architektas R. Rogers), iškilęs 1986 m. Jame sumontuoti pirmieji visoje Jungtinėje Karalystėje stikliniai liftai, elektros, vandentiekio ir komunikacijos tinklai, laiptinės įrengtos pastato išorėje, kad viduje būtų kuo daugiau vientisos erdvės.

Naujasis centro simbolis – 2004 m. pastatytas antros pagal dydį pasaulyje draudimo bendrovės „Swiss Re" dangoraižis (pramintas „Agurku"). Architektas Norman Foster. Pastatas formos, primenančios agurką arba cigarą, ypatingas savo konstrukcinėmis bei techninėmis ypatybėmis. Dangoraižis pastatytas naudojant įstrižą tinklinį konstrukcijos metodą, jo atraminį karkasą sudaro plieno vamzdžiai, sujungti į daugybę trikampių. Pastato pirmojo aukšto skersmuo yra 49 metrai, su kiekvienu aukštu jis vis didėja, kol pasiekia 57 metrus, tuomet ima siaurėti ir viršuje sudaro tik 26 metrus. Viršutiniame – 39-ajame aukšte įrengtas prabangus restoranas. Tai aukščiausiai esantis Londono restoranas (165 metrų aukštyje). Viso pastato aukštis – 180 metrų. Dangoraižio fasadą sudaro dvigubas stiklinis apvalkalas su šviesos šachtomis (kas leidžia optimaliai išnaudoti natūralią šviesą ir ventiliaciją).

Londono Sityje yra klasicistinė šv. Pauliaus katedra, pastatyta XVII–XVIII a. Taip pat Tauerio tiltas, Tauerio tvirtovė.

Lietuviai Londono Centre
------------------------

Lietuvius, dirbančius centre, nuo 2006 m. vienija „Lithuanian City of London Club" („Lietuvių Londono centro klubas"). Siekis – prisidėti prie mūsų šalies pozicijų pasaulinėje rinkose stiprinimo. Finansininkai, ekonomistai ir teisininkai dalinasi savo patirtimi, siekia padėti Lietuvai įsitvirtinti tarptautinėse rinkose. Pirmuoju klubo prezidentu buvo isrinktas Egis Rimkus, dirbantis JAV įmonėje „Chevron". Viceprezidentė tapo Gintarė Karčiauskaitė, tuomet dirbusi sekretore „JP Morgan Chase" banke. Apie 50 narių baigę mokslus JAV ir Didžiojoje Britanijoje, dirba garsiose bendrovėse, tokiose kaip „Deutsche Bank" ar „Barclays".

Šaltiniai
---------

1. ↑  Atsivertusio maklerio išpažintis[neveikianti nuoroda] („Lietuvos žinios", Nr. 253 (12185), 2008 m. lapkričio 8 d.)
2. ↑  Londono Sitis: vieta, kurios verslas yra verslas („Verslo labirintas", Delfi)
3. ↑  Londono Sityje dirbantys lietuviai susibūrė į klubą

Nuorodos
--------

* youtube.com / London City Skyline – Amazing aerial view!, Filmed in November 2013

|  |  |
| --- | --- |
|  | **Vikiteka: Londono Sitis** – vaizdinė ir garsinė medžiaga  |

|  |  |  |  |  |
| --- | --- | --- | --- | --- |
| 

| Ž • A • RAnglijos grafystės |
| --- |
|  |
| 
Bedfordšyras · Bakingamšyras · Berkšyras · Bristolis · Češyras · Daramas · Derbišyras · Devonas · Didysis Londonas · Didysis Mančesteris · Dorsetas · Eseksas · Glosteršyras · Hampšyras · Hartfordšyras · Herefordšyras · Kambrija · Kembridžšyras · Kentas · Kornvalis · Lankašyras · Lesteršyras · Linkolnšyras · Londono Sitis · Mersisaidas · Norfolkas · Nortamberlandas · Nortamptonšyras · Notingamšyras · Oksfordšyras · Pietų Jorkšyras · Rytų Jorkšyras · Rytų Saseksas · Rutlandas · Somersetas · Šiaurės Jorkšyras · Šropšyras · Safolkas · Stafordšyras · Saris · Tainas ir Viras · Vaito sala · Vakarų Jorkšyras · Vakarų Midlandsas · Vakarų Saseksas · Viltšyras · Vorikšyras · Vusteršyras | Anglija |

 |

|  |  |  |  |  |
| --- | --- | --- | --- | --- |
| 

| Ž • A • RLondono rajonai |
| --- |
|  |
| 
Barkingas ir Dagenhamas · Barnetas · Bekslis · Brentas · Bromlėjus · Kamdenas · Kroidonas · Ilingas · Enfildas · Grinvičas · Heknis · Hamersmitas ir Fulhamas · Haringėjus · Harou · Havringas · Hilingdonas · Hounslou · Islingtonas · Kensingtonas ir Čelsi · Kingstonas · Lambetas · Liushamas · Mertonas · Niuhamas · Redbridžas · Ričmondas · Soutvorkas · Sutonas · Hamleto taueris · Voltham Forestas · Vandsvortas · Vestminster Sitis · Londono Sitis |  |

 |